Falen llueu de la llexitimidá nacional, de qu'una relixón nun tien que tener un estáu tres d'ella, como-y pasa al Vaticano. Cosa  na que toi d'alcuerdo... Pero... los xudíos son más qu'una relixón. Son una nación, una nación como yera l'antiguu Exiptu (que tenía una relixón), como yeren los griegos clásicos (que teníen una relixón)... Grecia escaeció la so vieya relixón, pero, de caltenela, diba ser lo mesmo qu'Israel: Un pueblu con una relixón que-y ye propia. Israel, tien yá de vieyo una llingua, l'hebréu que quedó muerta como'l llatín y arrequexada a los usos que se-y dieron al llatín dende la Edá Media. Sicasí, esta llingua, foi  revitalizada pol estáu d'Israel, rescatóse una llingua muerta, la llingua de los xudíos, y féxose d'ella llingua nacional y oficial (xunto col Árabe, que ye tamién oficial n'Israel).